google/wiki40b huggingface dataset:
Justitieombudsmannen

Justitieombudsmannen (JO), eller Riksdagens ombudsmän som er det offisielle svenske navnet, ble opprettet ved forfatningen av 1809. Justitieombudsmannen fører kontroll med at ingen blir urettmessig behandlet innen offentlig forvaltning.

Historie

Ved innføringen av forfatningen av 1809 anså man at det var nødvendig med en uavhengig part som kunne kontrollere kongemakten og se etter at borgerne ikke ble urettmessig behandlet. Den svenske Riksdagen valgte derfor en ombudsmann og gjør så fremdeles. Den første Justitieombudsmannen ble utnevnt i 1810.

Dagens JO

Selv etter nesten 200 år arbeider Justitieombudsmannen etter stort sett samme retningslinjer som da embetet ble opprettet. JO er en person valgt av Riksdagen som skal sørge for at domstoler, andre myndigheter og tjenestemenn gjennomfører sitt arbeide i henhold til lov.
Sybax

Levevis

Larvene utvikler seg i møkk.

Utbredelse

Gruppen er utbredt i tropisk Afrika.
G4S Holdings (Norway)

G4S Holdings (Norway) AS var den norske delen av sikkerhetsselskapet G4S. Konsernet hadde datterselskapene G4S Secure Solutions AS (vakt og alarm) og G4S Aviation Security (sikkerhetskontroll på Oslo lufthavn). Konsernet hadde 2 500 hel- og deltidsansatte (2013). Daglig leder for selskapet var Vidar Berg.
I oktober 2013 inngikk Nokas avtale om overtagelse av hele G4S' virksomhet i Norge.

Historie

Stiftelsesdato ifølge Brønnøysundregistrene er 10. mars 1981. Selskapet var en videreføring av vakttjenestedelen av det norske selskapet Falken. Danske Falck kjøpte opp Falken 100% i 1996. Firmaet Verdisikring ble også innfusjonert i Falken. I 2000 fusjonerte danske Falck med britiske Group4 og endret navn til Group4 Falck. I 2003 ble den norske virksomheten delt i to: Falck Redning for redning og helse og Falck Norge med alarm- og vakttjeneste. Det er Falck Norge som ble videreført som G4S Holdings (Norway).
I juli 2004 ble Group4 Falck slått sammen med firmaet Securicor plc til G4 Securicor. Det norske selskapet endret navn til G4S Holdings (Norway) AS i 2006. I 2008 ble datterselskapet G4S Aviation Security etablert etter at G4S fikk kontrakten på sikkerhetskontroll på Oslo lufthavn, Gardermoen.
MS «Solundir» (1972)

MS «Solundir» er et passasjerskip bygget i 1972 for Fylkesbaatane i Sogn og Fjordane. Skipet gikk i lokalrute for rederiet frem til 1990. Ruten gikk mellom Bergen og Ytre Sogn. Fartøyet ble solgt til Trondheim i 1990 og fikk navnet «Fjord Viking». Skipet ble midlertidig fredet av Riksantikvaren 2. mars 2015. I mai 2015 ble skipet overtatt av Veteranbåtlaget Atløy i Florø og gitt navnet «Gamle Solundir».
Precovery

Precovery (forkortelse fra engelske pre-discovery recovery) er et begrep brukt i astronomien som beskriver prosessen med å finne bildet av et objekt i arkiverte fotografier eller fotografiske plater med det formål å kalkulere en mer nøyaktig bane.
Myrmeciinae

Utseende

Store (minst 10 mm, opptil 40 mm lange), slanke, langbeinte maur. Hodet er stort og firkantet med kjever (mandibler) som er minst like lange som hodet. Fasettøynene er velutviklede, runde og utstående. Disse maurene har (til maur å være) utmerket syn og kan se bevegelige objekter på minst en meters avstand. De er rødaktige eller svarte. Kroppen er lang og slank, hunnene har en kraftig giftbrodd.

Levevis

Myrmeciinae er aktive rovdyr, men de tar også gjerne honningdugg og andre søte ting. Arbeiderne leter etter mat enkeltvis, i det hele tatt samarbeider disse maurene ganske lite. De danner små kolonier med en forholdsvis løs organisering. Bolene ligger i bakken.

Svært giftige maur

Denne gruppen omfatter bulldogmaurene ("bulldog ants", "bull ants", "inch ants" eller "jackjumpers", slekten Myrmecia). Disse store (15 – 40 mm lange), raske maurene er utstyrt med lange kjever og en giftbrodd med en usedvanlig kraftig gift. Et stikk fra en slik maur er meget smertefullt og kan være dødelig for et menneske om det ikke blir behandlet, ved at det fører til anafylaktisk sjokk. Sykehus i områder der disse maurene fins har gjerne beredskap med tanke på å behandle stikk, så det er sjelden at disse får alvorlige følger i dag. Maurene er også kjent for å være svært aggressive og kan gjøre ganske lange hopp. Slekten har rundt 90 arter, alle lever i Australia bortsett fra én sjelden art på Ny-Caledonia.

Verdens mest primitive nålevende maur?

Alle medlemmene i denne underfamilien bortsett fra ett føres til slekten Myrmecia. Det eneste unntaket er Nothomyrmecia macrops, en stor, slank, gul maur fra Vest-Australia. Den har utstikkende, svarte øyne og lange kjever med sagtakket innerkant. Denne mauren er regnet som den mest primitive av alle nålevende maur. Den viste seg også å være svært vanskelig å finne. To individer ble samlet inn i 1931, uten at nøyaktige funndata ble registrert, arten ble beskrevet ut fra disse. Etter at man ble klar over artens unike stilling, ble det sendt ut flere ekspedisjoner for å lete etter flere eksemplarer, men uten hell. Først i 1977 lyktes det å finne kolonier av arten. Grunnen til at den viste seg å være så vanskelig å finne, er at den bare er aktiv i kalde netter, da nesten ingen andre maur, og dermed heller ingen maur-samlere, er ute. Som ventet for en primitiv art har Nothomyrmecia en meget enkel samfunnstruktur med nokså lav grad av samarbeid mellom individene i kolonien, og ingen spesiell arbeidsdeling mellom arbeiderne. Koloniene er ganske små, maksimalt 100 arbeidere. Det ser også ut at deres kjemiske kommunikasjon er enklere enn hos de fleste andre maur. Arten er listet som kritisk truet (CR) i IUCN's rødliste. Nothomyrmecia's søstergruppe er trolig den utdødde slekten Prionomyrmex. Denne kjennes bare fra fossile, ca. 44 mill. år gamle ravklumper fra området rundt Østersjøen.
Running Bear

«Running Bear» er en amerikansk sang, skrevet av J.P. Richardson (også kjent som The Big Bopper). Johnny Preston gjorde den første innspilling av den.

Bakgrunn

Richardson var en venn av Preston og tilbød ham «Running Bear» etter å ha sett ham opptre på en klubb. Preston spilte inn sangen i Gold Star Studios i, Texas, i 1958. Produsent var Bill Hall med Preston som vokalist, Link Davis på saksofon. Richardson, Hall og George Jones fremførte den indianske messingen.
Preston underskrev en kontrakt med Mercury Records og «Running Bear» ble utgitt på singlen Mercury 71474X45 i august 1959, syv måneder etter flystyrten som tok livet av Buddy Holly og Ritchie Valens.

Coverversjoner

I slutten av 1960-årene og begynnelsen av 1970-årene hadde Sonny James en enestående suksessrekke med sine kommersielt utgitte singler. Mange av dem var coverversjoner av tidligere popsalagere.
Én av hans seksten nummer én-sanger på Billboard Hot Country Singles-listen var en coverversjon av «Running Bear». Den ble utgitt i april 1969.
Pat Boone spilte inn en versjon. Den ble utgitt på LP-platen Great! Great! Great! (Dot DLP-25346 (stereo) og Dot DLP-3346 (mono)) i 1961
Stikkan Anderson skrev en svensk tekst. Den svenske tittelen var «Långe Jan». Sangen ble innspilt av Dizzie Tunes, Sven-Olof Walldoffs orkester og utgitt på singlen Troll TR 276 i 1969. Dizzie Tunes hadde suksess med den på Svensktoppen.

Norske versjoner

Philip A. Kruse og Andreas Diesen har skrevet norske tekster. Kruses versjon har tittelen «Legenden om Sorte Bjørn». Diesens norske tittel er «Barnevakt».

Listeplasseringer

Johnny Prestons versjon av «Running Bear» lå på en tredjeplass på Billboard R&B Singles-listen og på førsteplassen på Billboard Hot 100-singlelisten i tre uker i januar 1906 Den kom på den britiske singlelisten 4. juni 1960 og lå der i seksten uker med nummer én som høyeste plassering.
Sonny James' versjon av «Running Bear» lå på toppen av Billboard Hot Country Singles-listen i midten av juni 1969 og ble liggende der i tre uker. Den lå også på en 94.-plass på Billboard Hot 100-listen.
Ghostpoet

Historie

I juni 2010 ga Ghostpoet ut sin første EP, The Sound of Strangers, på Brownswood Recordings. Den fikk senere omtale i The Guardians «New Band of the Day».
Ghostpoets første singel, "Cash & Carry Me Home", ble utgitt 24. januar 2011. Den ble etterfulgt av debutalbumet "Peanut Butter Blues & Melancholy Jam" den 7. februar 2011. Singelen "Survive It" ble lansert i platebutikken Rough Trade East på Londons Brick Lane 9. mai 2011.
I 2011 hjalp han Metronomy og Jamie Woon i deres turneer og opptredte blant annet på Glastonbury, Sónar, Latitude, Secret Garden Party og Bestival.
Ghostpoet var blant de nominerte til Mercury-Prisen i 2011. Vinneren PJ Harvey ble kunngjort 6. September 2011.
Ghostpoet's andre album, og "Some Say I So I Say Light ", ble utgitt 6 mai 2013. Albumet ble innledet av singelen "MSI musmiD", gjort tilgjengelig som en gratis nedlasting fra SoundCloud i slutten av februar. Ghostpoet hadde premiere på "Meltdown", den første singelen fra hans andre album, på Zane Lowe's BBC Radio 1 den 20. Mars 2013.
Hans tredje album, "Shedding Skin" ble utgitt på 2 mars 2015. Albumet inneholdt gjesteopptredener av Nadine Shah, Etta Bond, Mélanie De Biasio, Lucy Rose og Paul Smith. Albumet ble nominert til Mercury prisen i 2015.
Ghostpoet's spor "Finished I Ain't" dukket opp i spillet Sleeping Dogs
Ghostpoet ble omtalt på Massive Attack's sang "Come Near Me", B-side til The Spoils.
Svenska Cupen

Kvalifisering til cupen

Alle lag i Superettan og Allsvenskan er kvalifiser til cupens andre runder. De øvrige plassene i cupen tildeles lag fra lavere divisjoner, med et fordelingssystem med bakgrunn i antall lisensierte spillere i de regionale fotballforbundene. Dalarnas FF, Hälsinglands FF og Örebro Läns FF arrangerer kvalifisering for cupdeltakelse, mens de øvrige regionale forbundene avgjør hvilke lag som får delta på andre måter.
Fjågesund bru

Historie

Bru over sundet mellom Fjågesund og Østenå ble første gang tatt opp som sak på amtstinget i 1890. Ønsket om en bru ble på nytt aktuelt fra midten av 1900-tallet, da man startet å jobbe for å bygge en vei langsetter Bandak–Norsjøkanalen, kalt «Bandakvegen» (senere «Kanalvegen»), men det var først i 1984, da gjennomgående vei fra Lunde til Østenå ble åpnet, at en bru ble nødvendig, siden det var det siste hinderet for en sammenhengende vei også videre til Kviteseid. Veien var ved åpningen kommunal og privat, men den var bygget med et mål om å gjøres om til fylkesvei når det var ferdig utbedret. En bru var imidlertid en stor investering på en mindre fylkesvei, så bevildningene måtte man vente på noen år.
Høsten 1985 innvilget Kviteseid kommune 105 000 kr til å etablere et kabelfergesamband over sundet, omtrent 400 meter nedenfor der brua ligger i dag. 26. januar 1987 kom den kommunale fergedrifta igang med ferga «Østenå», den tidligere Fjoneferga, som hadde blitt brukt av en entreprenør til å frakte maskiner i forbindelse med bygginga av veien til Østenå på slutten av 1970-tallet. Ferga var liten og hadde dårlig kapasitet, og gikk kun til enkelte tider på døgnet, så ønsket om bru var fortsatt stort.
De første forventningene til når brua skulle stå ferdig var rundt 1990, men ingen bevilgninger kom innen den tid. Etter hvert ble 23 millioner statlige kroner øremerket til brua av de totale byggekostnadene på 39 millioner. Resten av kostnadene var et spleiselag mellom fylket og kommunene, og endelig byggestart kom etter at fylkestinget 7. desember 1995 vedtok å bevilge sin del. Bruarbeidene startet høsten 1996, og 18. desember 1997 ble brua offisielt åpnet.
Brooks (Maine)

Geografi

Byen har et areal på totalt 65,8 km². 63,3 km² av det er land og 1,7km² av det (2,63%) er vann.
Åsnes Skifabrikk

Åsnes Skifabrikk er en tidligere norsk produsent av tur- og fjellski på Straumsnes i Fjaler kommune. Åsnes Skifabrikk gikk konkurs i 1998, men produksjonen og merkenavnet ble videreført i et nytt selskap, Åsnes Ski, i 1999. Familien Åsnes var ikke en del av denne satsingen.

Historie

Produksjonen ble startet av brødrene Jonas, Kristian, Kolbjørn og Leif Åsnes i en gammel sperrestove på farsgarden Ytre Åsnes i 1922. Før dette hadde alle brødrene jobbet på L.C. Hagen Skifabrikk i Oslo.
De første årene ble skiene produsert på farsgarden, men i 1933 bygde de den første fabrikkbygningen på 80 m². Brødrene sto for all produksjon selv, men på grunn av en stor bestilling fra forsvaret på 1 800 par ski i 1938 måtte de ansette flere. Den relativ nye farbrikken ble totalskadet i en brann i 1948, men i 1950 stod en ny og større fabrikkbygning på 250 m² klar til bruk.
Gjennom årene har hovedproduktet vært turski, men de har også produsert andre produkter i tre, som årer, fluktstoler og dører (til Moelven Industrier).
August Wilhelm Schlegel

Bakgrunn

August Wilhelm Schlegel var sønn av den lutherske pastoren Johann Adolf Schlegel. Han studerte teologi og filologi ved universitetet i Göttingen. Der fulgte han forelesninger blant annet under filologen Christian Gottlob Heyne og ble kjent med Gottfried August Bürger, som vakte hans interesse for Shakespeare. Også estetikeren Friedrich Ludewig Bouterweck støttet og påvirket hans studier og gryende forfatterskap.

Virke

Årene 1791–95 var han huslærer i hjemmet hos en rik bankier i Amsterdam. Schlegel var i nogle år huslærer hos en rig bankier i Amsterdam. Han slo seg så ned i Jena, hvor han sammen med blant andre sin hustru Caroline Schlegel, sin bror Friedrich Schlegel og dennes hustru Dorothea Schlegel, Johann Gottlieb Fichte, Ludwig Tieck og Novalis dannet en krets som virket bestemmende på fremveksten av den romantiske skolen. 
Sammen med broren utga han i årene 1798–1800 tidsskriftet Athenaeum. Han skrev dessuten på en oversettelse av Shakespeares skuespill, som utkom i årene 1797–1810 og fremdeles regnes som de beste tyske oversettelsene.
Etter oppløsningen av ekteskapet med Caroline Schlegel var han i årene frem til 1817 husvenn hos Madame de Staël på slottet Coppet ved Genfersjøen, og fulgte henne på reiser i Tyskland, Østerrike, Russland og Sverige. 
I årene 1813-1814 var han betalt pamflettist for den svenske kronprins Carl Johan, og fulgte ham på felttoget på kontinentet. 
I 1818 ble han utnevnt til professor i litteratur ved universitetet i Bonn, og vendte tilbake til filologien, særlig den indiske. Sammen med Wilhelm von Humboldt og Franz Bopp er han en av grunnleggerne av den sammenlignende språkforskningen. Han innførte i Tyskland studiet av den sanskritiske litteraturen og kom derignennom til å virea befruktende på den indiske filologi og den indoeuropeiske språkvitenskap, selv om han også med sin stridbare natur i språkspørsmål kom i konflikt med sin store samtidige Franz Bopp.  
Som professor fremmet han sanskritstudiet. Det gjorde han ikke bare med sin lærer- og forfattervirksomhet, men også ved å innrette et trykkeri for sanskrittrykk med sanskrittyper. Hans fremste arbeider på det indologiske område er Indische Bibliothek (3 bind, 1823-30) samt opplag av Bhagavad-Gita (med latinsk oversettelse 1823), Rāmāyana (1829-46; ufullbyrdet) og Hitopadeça (med latinsk oversettelse 1829). 
Mens hans bror Friedrich gikk over til katolisismen, holdt han fast ved protestantismen. Men som årene gikk, trådte adskillige
uheldige karaktertrekk frem hos ham, især vokste hans forfengelighet og hans følelse av adelig fornemhet i uhyggelig grad. Hans gamle elev fra Bonn Heinrich Heine skånte ham ikke for satiriske angrep. 
August Wilhelm Schlegel var også virksom som skald. Hans Gedichte (1800), det av Goethe i Weimar utgitte antikke skuespillet Ion (1803) og hans øvrige verker (Poetische Werke, 2 bind, 1811) vitner om hans forfatterskap. De er skrevet med formsbeherskelse, men Schlegel oppvist kun i refleksjonsstykker (for eksempel Rom, sonetter og epigram), særligi satirer (fremst den komiske Ehrenpforte und Triumphbogen für den Theaterpräsidenten von Kotzebue, 1800), selvstendighet og kraft.
Ibsenfestivalen (Oslo)

Teaterfrynser

I tillegg til Nationaltheatret har også Torshovteatret og Ibsenmuseet, som også bistår med mottakelse for tilreisende teaterfolk, journalister og Ibsenstafetten, stått for forestillinger og foredrag, noe som i det offisielle programmet er blitt omtalt som «teaterfrynser». I 2006 var også Riksteatret med i arrangementet, men også de øvrige teatrene i Oslo (Centralteatret og Det norske teatret) har fra tid til annen fulgt opp festivalen med egne Ibsenproduksjoner.

Ibsenfestivalen 2008

Ibsenfestivalen omfattet i 2008 cirka førti arrangementer. På programmet sto  som vanlig gjestespill fra utlandet, egenproduksjoner fra Nationaltheatret samt samarbeidsproduksjoner og symposier både i Oslo og i Ibsenhuset i Skien (arrangert av The Ibsen Awards). Ibsenstafetten for skoleungdom ble også, slik tradisjonen tilsier, avholdt med semifinale i Skien og kåring av vinner etter finalen i Nationaltheatret.
Nye innslag i Ibsenfestivalen for 2008 var utdelingen av den første internasjonale Ibsenprisen til den britiske regissøren Peter Brook, og åpningen av Ibsenstien, med gateteater spilt over åtte av de i alt 169 sitatene som er lagt ned med metallbokstaver i granitthellene mellom Grand Café og Ibsenmuseet. Skuespillerne Nils Ole Oftebro, Marian Saastad Ottesen og Thorbjørn Harr, med museumsleder Erik Henning Edvardsen som forteller mellom innslagene, sto for de kunstneriske innslagene, og tanken er at dette skal gjentas i forbindelse med kommende Ibsenfestivaler.

Ibsenfestivalen 2012

Ibsenfestivalen arrangeres i 2012 fra 23. august til 9. september.
Aylacini

Levevis

De fleste artene forårsaker galledannelse i planter når de legger sine egg der. Når eggene klekkes, svulmer plantevevet opp og danner en galle. Hos noen av artene vil gallen ha ett rom og vanligvis én larve, hos andre vil det være flere rom og flere larver. Flere av artene har generasjonsveksling. Denne gruppen angriper for det meste urter, oftest i kurvplantefamilien, og er regnet som primitive galledannere.
Det finnes også arter som går på valmuefamilien, rosefamilien, leppeblomstfamilien, vendelrotfamilien og skjermplantefamilien.
Gullabo

Gullabo er et tettsted i Gullabo socken i Torsås kommune, Kalmar län, Sverige. I 2005 hadde Gullabo 142 innbyggere. Tettstedet har en kirke oppført i 1804, og den første kirkebygningen på plassen skal ha vært oppført på 1300-tallet.
Torsås kommune har blitt kalt «sløydriket» på grunn av sin sløydtradisjon. I 1911 var det 600 personer av en befolkning på 3000 personer i Gullabo som laget sløydhåndverk for salg, og i dag bevares tradisjonen blant annet gjennom Torsåsbygdens slöjdförening. Som en hyllest til alle skje- og sleivmakere gjennom tidene, laget foreningen i 2000 en 4,64 meter høy, 1,07 meter bred og 350 kg tung tresleiv. Den er anerkjent av Guinness rekordbok som verdens største skje. Sleiven ble laget til Gullabos sløydmesse i juli 2000, og ble samme høst vist frem på Verdensutstillingen i Hannover.
Lianbron

Innspillingsfakta

Filmen ble spilt inn høsten 1964 - med kompletterende opptak i mars 1965 - på misjons- og legestasjonen Muzana i Republikken Kongo.

Bakgrunn

Nykvist vokste opp i Afrika som sønn av misjonærer. Han hadde lenge båret på idéen om å lage en film hvor han kunne gi uttrykk for sine egne barndomsopplevelser derfra. I filmen finnes også mer eller mindre direkte selvbiografiske innslag.

Handling

Forskerparet John og Viveca Hedman kommer til en liten afrikansk by. Deres oppgave er å bekjempe malariaen i området. Viveca har svært motvillig blitt med ektemannen og føler at hun har blitt rykket opp fra sitt vante miljø. Når John i oppdragsøyemed er borte på rekordlange ekspedisjoner, føler Viveva ensomheten og vantrivselen enda sterkere.
Hun begynner å hate dette Afrika hvor hun tvinges til å bo. Viveca får ytterligere næring av en gammel reiseskildring fra det «mørkeste» Afrika. John vender tilbake fra sin seneste ekspedisjon for så å forulykke. I det øyeblikket begynner Viveca plutselig å se sakene i et annet lys. Hun bestemmer seg for å bli på stedet og føre Johns arbeid videre.
Andrássy út

Historie

Etter at Det osmanske rike hadde trukket seg tilbake, begynte rehabiliteringen av Budapest mot slutten av 1700-tallet. Det ungarske vitenskapsakademi ble bygget i 1862, parlamentet ble oppført fra 1884 til 1904 og Kjedebroen (Széchenyi lánchíd) kom i 1849. Broen symboliserte sammenslåingen av Buda og Pest, som riktignok ikke ble gjennomført formelt før i 1873. Da Andrássy út ble bygget, var den et symbol på utviklingen av Budapest til en europeisk metropol. Gaten er oppkalt etter tidligere statsminister Gyula Andrassy som var en sentral pådriver for byggingen.
Gaten og undergrunnsbanen ble oppført på UNESCOs verdensarvliste i 2002 som en tilfyelse. Allerede i 1987 var slottshøyden på budasiden og Donaus bredd i Budapest oppført som verdensarv.

Plassering og bebyggelse

Gaten ligger i bydelen Pest, på Donaus venstre bredd. Den er ca. 2,5 kilometer lang, og strekker seg fra gaten Bajcsy-Zsilinszky út,sørøst for Szent István-bazilika (Sankt Stefan-basilikaen), til Hősök tere (Heltenes plass) ved Városliget (byparken). Langs gaten ligger blant annet Den ungarske statsopera. Karakteristiske kryss i gaten er Oktogon-plassen og Kodály körönd, oppkalt etter Zoltán Kodály.
Moderne femkamp under Panamerikanske leker 1955

Moderne femkamp under Panamerikanske leker 1955. Moderne femkamp var med som en av sytten sporter i de andre Panamerikanske leker 1955 som ble arrangert i Mexico by i Mexico fra 12. til 26. mars. Det var en individuell og en lagkonkurranse for menn. Mexico ble beste nasjon, de vant begge gullmedaljene.
Svensk mesterskap i stafetter 2018

Svensk mesterskap i stafetter 2018 ble arrangert på Slottsskogsvallen i Göteborg 26. og 27. mai 2018.
Fabeldyr: Grindelwalds forbrytelser

Handling

Den  mektige trollmannen Gellert Grindelwald begynner å skape splid i trollmannsverden. Etter at han rømmer fra fengselet bygger han opp en hær av lojale fullblods trollmenn. Han utarbeider en plan som skal gi ham kontroll over både hekser og trollmenn og gompene. Det er Konstans Barben som sies å være nøkkelen hans til at denne planen kan gå i oppfyllelse.
Parallelt handler filmen om trollmannen Salmander Fisle, som generelt sett kun bryr seg om fabeldyrene sine, men når hans tidligere lærer Albus Humlesnurr ber han om hjelp, sier han ja.
3. divisjon fotball for menn 2010

Opp- og Nedrykk

Det var 11 lag som rykket ned fra 2. divisjon, i tillegg ble det en ledig plass da Lyn ble slått konkurs. Sør-Norge fikk ti opprykksplasser, mens Nord-Norge (avdeling 21-24) fikk to. 
Vinneren av hver avdeling spilte kvalifisering mot en annen avdelingsvinner om opprykk til 2. divisjon 2011. I avdeling 9 fikk Eik-Tønsberg spille kvalifisering siden Sandefjords førstelag rykket ned fra Eliteserien.

Nordland og Hålogaland (avdeling 21 og 22)

Lagene 6-12 rykket ned til 4. divisjon.
I avdeling 22 kom Morild på 3.-plass og berget i utganspunktet plassen, men søkte forbundet om å bli flyttet ned. Søknaden ble innvilget, laget startet 2011-sesongen i 5. divisjon, og Fauske/Sprint beholdt plassen som beste 6. lag.

Troms og Finnmark (avdeling 23 og 24)

Lagene 7-12 rykket ned til 4. divisjon, samt den dårligste sekseren (Tverrelvdalen fra avdeling 24).

Avdeling 3

¹ Lyn 2 trakk laget i løpet av sesongen.
Phyllarthriini

Utseende

Middelsstore, avlange trebukker. Antennene er kortere enn kroppen, i alle fall hos noen er de kraftig sagtakkede, leddene utvidete. Pronotum er rundet uten pigger eller knøler på sidene. Dekkvingene er parallellsidige, spissen rundet.

Levevis

Ingenting er kjent om biologien til disse trebukkene.

Utbredelse

Gruppen er utbredt i Afrika.
Fylkesvei 1158

Fylkesvei 1158 går mellom Brandstorp i Sarpsborg og Kroken i Fredrikstad. Veien er 5,9 km lang.
Frem til 2019 hadde veien betegnelsen Fylkesvei 535.
Tesaurus

En tesaurus er innen dokumentasjonsvitenskapen et kontrollert vokabular der medlemmene står i visse relasjoner til hverandre.
Ordene kan for eksempel være synonymer, antonymer eller hypo- eller hyperonymer, det vil si ha samme, motsatt, under- eller overordnet betydning. De kan også være settet av alle termene i et visst fagområde, settet av alle ordene i en viss tekst (for eksempel Bibelen).
Ordet er lånt inn i norsk via latin, og kommer fra gresk der det betyr «skatt» eller «skattkammer».
Anne Frank-huset

Etterkrigstiden

Etter krigens slutt, sto huset tomt, og risikerte å bli demolisert. Den publiserte boka Anne Franks dagbok rettet imidlertid mye oppmerksomhet mot stedet, noe som førte til at det ble reddet og pusset opp igjen. Museet åpnet for publikum i 1960.